‘เคจีไอ’เข็น DW8ตัวรวดเทรด16ส.ค.
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

โพสต์ทูเดย์ — “เคจีไอ” ผู้นำออกใบสำคัญแสดงสิทธิอนุพันธ์ ขน DW 8 ตัวเข้าซื้อขายพร้อมกัน 16 ส.ค.นี้
ตลาดหลักทรัพย์แห่งประเทศไทย ได้สั่งรับใบสำคัญแสดงสิทธิอนุพันธ์ที่ออกโดยบริษัทหลักทรัพย์ (บล.) เคจีไอ (ประเทศไทย) ประเภทสิทธิในการซื้อ จำนวน 8 ตัว เข้าซื้อขายตั้งแต่วันที่ 16 ส.ค.เป็นต้นไป
ทั้งนี้ DW 8 ตัวประกอบด้วยใบสำคัญแสดงสิทธิอนุพันธ์ในหุ้นของบริษัท แอดวานซ์ อินโฟร์ เซอร์วิส รุ่น A จำนวน 24 ล้านหน่วย ราคาหน่วยละ 1.25 บาท และใช้ชื่อย่อในการซื้อขายว่า “ADVA13CA”
ใบสำคัญแสดงสิทธิอนุพันธ์ในหุ้นของบริษัท อินโดรามา เวนเจอร์สรุ่น A “IVL13CA” จำนวน 20.6 ล้านหน่วย ราคา 1.46 บาท ใบสำคัญแสดงสิทธิอนุพันธ์ในหุ้นของบริษัท พฤกษา เรียลเอสเตท รุ่น A หรือ “PS13CA” จำนวน 24.80 ล้านหน่วย ราคา 1.21 บาท ใบสำคัญแสดงสิทธิอนุพันธ์ในหุ้นของบริษัท ปตท. รุ่น C “PTT13CC” จำนวน 42.80 ล้านหน่วย ราคา 1.17 บาทต่อหน่วย
ใบสำคัญแสดงสิทธิอนุพันธ์ในหุ้นของบริษัท ปตท.เคมิคอล รุ่น A หรือ “PTTC13CA” จำนวน 23.7 ล้านหน่วย ราคา 1.48 บาท
ใบสำคัญแสดงสิทธิอนุพันธ์ในหุ้นของบริษัท ปูนซิเมนต์ไทย รุ่น A “SCC13CA” จำนวน 21.2 ล้านหน่วย ราคา 1.42 บาท 
ใบสำคัญแสดงสิทธิอนุพันธ์ในหุ้นของบริษัท ทุนธนชาต รุ่น A “TCAP13CA” จำนวน 29.2 ล้านหน่วย ราคา 1.20 บาท และใบสำคัญแสดงสิทธิอนุพันธ์ในหุ้นของบริษัท โทรีเซนไทย เอเยนต์ซีส์ รุ่น A “TTA13CA” จำนวน 19 ล้านหน่วย ราคาหน่วยละ 1.32 บาท